CELEX: 62015CN0543
Language: fi
Date: 2015-10-19 00:00:00
Title: Asia C-543/15: Ennakkoratkaisupyyntö, jonka Conseil d'État (Ranska) on esittänyt 19.10.2015 – Association nationale des opérateurs détaillants en énergie (ANODE) v. Premier ministre ja Ministre de l’Écologie, du Développement durable et de l'Énergie

18.1.2016   
            
            
               FI
            
            
               Euroopan unionin virallinen lehti
            
            
               C 16/18
            
         Ennakkoratkaisupyyntö, jonka Conseil d'État (Ranska) on esittänyt 19.10.2015 – Association nationale des opérateurs détaillants en énergie (ANODE) v. Premier ministre ja Ministre de l’Écologie, du Développement durable et de l'Énergie
   (Asia C-543/15)
   (2016/C 016/23)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Kantaja: Association nationale des opérateurs détaillants en énergie (ANODE)
   
      Vastaajat: Premier ministre ja Ministre de l’Écologie, du Développement durable et de l'Énergie
   
      Ennakkoratkaisukysymykset
   
   Onko SEUT 34 ja SEUT 36 artiklaa tulkittava siten, että ne ovat esteenä pääasian oikeudenkäynnissä kyseessä olevan kaltaiselle, erityisesti tämän päätöksen 1, 15 ja 17–19 kohdassa kuvatulle sähköalan kapasiteettimekanismille?
   Erityisesti kysytään seuraavaa:
   
               a)
            
            
               Vaikka mekanismissa korvataan kapasiteetit ainoastaan niiden saatavuuden eikä tosiasiallisen tuotannon perusteella, ja kun keskinäisten yhteyksien vaikutukset otetaan huomioon toimittajien velvoitteiden määrittämisessä, mikä on omiaan heikentämään asetuksella toteutetun ulkomaisten kapasiteettien mekanismin ulkopuolelle jättämisen syy-yhteyttä rajat ylittävää sähkön kauppaa rajoittavaan vaikutukseen, joka tästä voi seurata sijoittajien investointipäätösten ja toimittajien toimituspäätösten osalta, onko SEUT 34 artiklaa tulkittava siten, että se on esteenä tällaiselle ulkopuolelle jättämistä koskevalle toimenpiteelle?
            
         
               b)
            
            
               Kun otetaan huomioon sähkön sisämarkkinoita koskevan unionin lainsäädännön kehitys, voiko sähkön toimitusvarmuuden turvaamista jäsenvaltion väestölle koskeva tavoite kuulua SEUT 36 artiklassa tarkoitetun yleisen turvallisuuden käsitteen alaan?
            
         
               c)
            
            
               Kun otetaan huomioon erityisesti jäsenvaltioille annettu harkintavalta niiden määrittäessä politiikkansa sähkön toimitusvarmuutensa turvaamiseksi, millä kriteereillä voidaan tarkistaa, voiko markkinaperusteinen ja hajautettu kapasiteettimekanismi, joka merkitsee Euroopan sähkömarkkinoiden nykyisessä kehitysvaiheessa ulkomaisten kapasiteettien ulkopuolelle jättämistä koskevaa toimenpidettä, joka korvataan ottamalla huomioon keskinäiset yhteydet toimittajien velvoitteiden määrittämisessä, täyttää SEUT 36 artiklan soveltamisen edellyttämän oikeasuhteisuuden vaatimuksen?